Tarix əl-İslam

Tarix əl-İslam () — Zəhəbinin tarixi şəxsiyyətlərlə bağlı bioqrafik əsəri.

 Əsər 
"Tarix əl-İslam" Zəhəbinin ən irihəcmli əsəri olub, tam adı "Tarixul-İslam və vəfayətül- (təbəqatül-) məşahir və aləm"dir. Əsərdə 40 minə yaxın bioqrafiya vardır. Əsər hicri 1-ci (622) ildən hicri 700-cü (1301) ilə qədər olan dövrü əhatə edir. kitabdakı dövr hərisi 10 il olmaqla 70 təbəqəyə bölünmüşdür. Zəhəbi "Tarix əl-İslam" 1326-cı ildə tamamlamış və bu əsərə hicri 701–746-cı (1302–1345) illərdəki hadisələri edən bir zəyil yazmışdır. Bu əsər sonradan qələmə alınan "Siyəru Aləmin-Nubəla", "Mərifətül-qurra", "əl-İbər", "Təzkirətül-hüffaz", "əl-İşarə", "əl-İləm" kimi kitablara mənbəlik etmiş, Səfədi, İbn Şakir əl-Kütubi, Əbül-Fida İbn Kəsir, Tacəddin əs-Subki, İsnəvi, İbn Rəcəb, Şəmsəddin əs-Səxavi kimi tarixçilər ondan bəhrələnmişdir. Əsərə sonradan bəzi alimlər tərəfindən əlavələr və ixtisarlar da edilmişdir. Ələddin Əli ibn Xələf ibn Xəlil əs-Səidi, İbn əl-Cəzəri (Müxtəsəru Tarixil-İslam), Təqiyyədin İbn Qazı Şübhə (əl-Müntəqa min Tarixil-İslam), Şəmsəddin əs-Səxavi kimi alimlər bu qəbildəndir.

Yozef de Somoyi əsər haqqında bir məqalə qələmə almışdır. "Tarix əl-İslam" ilk dəfə Qahirədə beş cild halında nəşr edilmişdir.

 Həmçinin bax 
 Sünni kitablarının siyahısı

 İstinadlar 

Kateqoriya:Sünni ədəbiyyatı